CELEX: 52010SC0560
Language: mt
Date: 2010-05-04 00:00:00
Title: Rakkomandazzjoni għal deċiżjoni tal-Kunsill indirizzata lill-Greċja bil-għan li ssaħħaħ u tapprofondixxi s-sorveljanza fiskali u li tavżaha biex tieħu miżuri għat-tnaqqis tad-defiċit, liema miżuri huma meqjusa neċessarji għar-rimedju tas-sitwazzjoni ta' defiċit eċċessiv

MT

MT        MT
 ---pagebreak---                     IL-KUMMISSJONI EWROPEA

                                                      Brussell, 4.5.2010
                                                      SEG(2010) 560 finali

                                    Rakkomandazzjoni għal

                                DEĊIŻJONI TAL-KUNSILL

     indirizzata lill-Greċja bil-għan li ssaħħaħ u tapprofondixxi s-sorveljanza fiskali u li
       tavżaha biex tieħu miżuri għat-tnaqqis tad-defiċit, liema miżuri huma meqjusa
                   neċessarji għar-rimedju tas-sitwazzjoni ta' defiċit eċċessiv

MT                                                                                             MT
 ---pagebreak---                                            Rakkomandazzjoni għal

                                       DEĊIŻJONI TAL-KUNSILL

           indirizzata lill-Greċja bil-għan li ssaħħaħ u tapprofondixxi s-sorveljanza fiskali u li
             tavżaha biex tieħu miżuri għat-tnaqqis tad-defiċit, liema miżuri huma meqjusa
                         neċessarji għar-rimedju tas-sitwazzjoni ta' defiċit eċċessiv

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea (TFUE), u b'mod
     partikolari l-Artikolu 126(9) u l-Artikolu 136,

     Wara li kkunsidra r-rakkomandazzjoni li ngħatat mill-Kummissjoni,

     Billi:

     (1)       L-Artikolu 136 (1) (a) tat-TFUE jipprevedi l-possibiltà li jiġu adottati miżuri adattati
               b'mod speċifiku għall-Istati Membri li l-valuta tagħhom hija l-ewro bil-għan li jsaħħu
               l-koordinazzjoni u s-sorveljanza tad-dixxiplina baġitarja.

     (2)       L-Artikolu 126 TFUE jistabbilixxi li l-Istati Membri għandhom jevitaw defiċit tal-
               gvern eċċessiv u għal dan l-iskop jistipula l-proċedura dwar żbilanċ eċċessiv. Il-Patt ta'
               Stabbiltà u Tkabbir, li fil-fergħa korrettiva tiegħu jimplimenta l-proċedura dwar
               żbilanċ eċċessiv, jipprovdi l-qafas li jsostni l-politiki tal-gvern għal ritorn immedjat
               għal pożizzjonijiet baġitarji sodi filwaqt li jqis il-qagħda ekonomika.

     (3)       Fis-27 ta' April 2009 il-Kunsill iddeċieda, skont l-Artikolu 104(6) (TKE), li fil-Greċja
               jeżisti defiċit eċċessiv u ħareġ rakkomandazzjonijiet biex jiġi kkoreġut id-defiċit
               eċċessiv sa mhux aktar tard mill-2010, skont l-Artikolu 104(7) (TKE) u l-Artikolu 3(4)
               tar-Regolament tal-Kunsill (KE) Nru 1467/97 tas-7 ta' Lulju 1997 dwar li titħaffef u li
               tiġi ċċarata l-implimentazzjoni tal-proċedura ta' defiċit eċċessiv. Il-Kunsill stabbilixxa
               wkoll l-iskadenza tas-27 ta’ Ottubru 2009 biex tittieħed azzjoni effettiva. Fit-
               30 ta' Novembru 2009, il-Kunsill stabbilixxa, skont l-Artikolu 126 (8) (TFUE), li l-
               Greċja ma kinetx ħadet azzjoni effettiva; b'konsegwenza ta' dan, fis-16 ta' Frar 2010,
               il-Kunsill, skont l-Artikolu 126(9) TFUE, avża lill-Greċja biex tieħu miżuri li
               jikkoreġu d-defiċit eċċessiv sa mhux aktar tard mill-2012. Il-Kunsill stabbilixxa wkoll
               l-iskadenza tal-15 ta' Mejju 2010 biex tittieħed azzjoni effettiva.

     (4)       Skont l-Artikolu 5(2) tar-Regolament tal-Kunsill (KE) Nru 1467/97, jekk tkun
               ittieħdet azzjoni effettiva skont l-Artikolu 126(9) TFUE u wara l-adozzjoni ta' dak l-
               avviż ikun hemm avvenimenti ekonomiċi kuntrarji mhux mistennija li jkollhom
               konsegwenzi sfavorevoli kbar għall-finanzi tal-gvern, il-Kunsill jista' jiddeċiedi, fuq
               rakkomandazzjoni mill-Kummissjoni, li jadotta avviż irrivedut skont l-Artikolu 126(9)
               TFUE.

MT                                                     2                                                    MT
 ---pagebreak---      (5)   Skont it-tbassiriet tas-servizzi tal-Kummissjoni tal-ħarifa 2009, li pprovdew il-bażi
           għall-avviż inizjali indirizzat lill-Greċja, il-PGD kien mistenni li jonqos b'0,25 % fl-
           2010, u li jirkupra mill-2011, meta l-ekonomija kienet imbassra li tikber b'0,7 %. Issa
           huwa mistenni li fl-2010 se jkun hemm tnaqqis qawwi fil-PGD reali, segwit minn
           aktar kontrazzjoni fl-2011. Wara dan huwa mistenni li jkun hemm ritorn gradwali tat-
           tkabbir. Dan id-deterjorament konsiderevoli tax-xenarju ekonomiku jimplika
           deterjorament korrespondenti tal-prospettiva għall-finanzi pubbliċi f'politika li ma
           tinbidilx. Ma' dan għandha tiżdied ir-reviżjoni 'l fuq tal-eżitu tad-defiċit tal-gvern
           għall-2009 (minn stima ta' 12,7 % tal-PGD fil-ħin tad-deċiżjoni skont l-
           Artikolu 126(9) għal 13,6 % tal-PGD skont in-notifika fiskali pprovduta mill-Greċja
           fl-1 ta' April 2010), bir-riskju ta' reviżjoni oħra 'l fuq (minn 0,3 għal 0,5 % tal-PGD)
           wara t-tmiem tal-investigazzjonijiet li l-Eurostat qiegħda twettaq mal-Awtoritajiet
           Griegi inkarigati mill-Istatistika1. Fl-aħħar, tħassib fis-swieq għall-prospettiva tal-
           finanzi pubbliċi ġew riflessi f'żieda qawwija fil-primja tar-riskju fuq id-dejn tal-gvern,
           li tkompli żżid id-diffikultajiet fil-kontroll tal-pjan għad-defiċit u d-dejn tal-gvern.
           Skont il-valutazzjoni preliminarja li twettqet mill-Kummissjoni f'Marzu 2010, il-
           Greċja kienet qiegħda timplimenta l-miżuri fiskali maħsuba biex jiżguraw il-kisba tal-
           mira tad-defiċit ippjanata għall-2010, kif kienet mitluba tagħmel. Madankollu, il-bidla
           f'salt fix-xenarju ekonomiku tfisser li dawk il-pjanijiet ma għadhomx jistgħu jitqiesu
           validi. It-theddida immedjata lis-solvenza tal-gvern teħtieġ azzjoni aktar drastika matul
           is-sena attwali. Fl-istess ħin, il-kobor tal-kontrazzjoni li issa jista' jkun hemm fl-
           ekonomija, iwassal biex il-kisba tal-pjan inizjali għat-tnaqqis fid-defiċit ma tkunx
           fattibbli. Jista' jiġi kkunsidrat li fil-Greċja ġraw avvenimenti ekonomiċi kuntrarji mhux
           mistennija li kellhom konsegwenzi sfavorevoli kbar għall-finanzi tal-gvern u,
           għaldaqstant, rakkomandazzjonijiet irriveduti skont l-Artikolu 136 u 126(9) TFUE
           huma ġustifikati.

     (6)   Fid-dawl tal-konsiderazzjonijiet hawn fuq imsemmija, qiegħda tinħass il-ħtieġa li l-
           iskadenza li ġiet stabbilita fl-avviż tal-Kunsill tas-16 ta' Frar 2010 għall-korrezzjoni
           tad-defiċit eċċessiv fil-Greċja tiġi estiża b'sentejn sal-2014.

     (7)   Id-dejn pubbliku gross sal-aħħar tal-2009 kien ta' 115,1 % tal-PGD. Dan huwa fost l-
           ogħla proporzjonijiet ta' dejn fl-UE, u huwa ’l fuq sew mill-valur ta’ referenza ta’
           60 % tal-PDG stabbilit fit-Trattat. Barra minn dan, hemm ir-riskju li ċ-ċifra tkompli
           tiġi rriveduta 'l fuq (minn 5 sa 7 punti perċentwali) bħala riżultat tal-investigazzjoni fl-
           statistika li għadha għaddejja. Il-kisba tal-pjan għat-tnaqqis fid-defiċit li hu meqjus
           neċessarju u fattibbli fid-dawl ta' dawn iċ-ċirkustanzi, tkun timplika li ż-żieda fid-dejn
           titreġġa' lura mill-2014 'il quddiem. B'żieda mad-defiċit tal-gvern li huwa
           persistentament għoli, il-kontribuzzjoni ta' operazzjonijiet 'barra mill-baġit' għaż-żieda
           fid-dejn kienet kbira. Dan wassal biex is-swieq inaqqsu l-fiduċja fl-abbilità tal-gven
           biex ikompli jitratta d-dejn. Hemm bżonn estremament urġenti li l-Greċja tieħu azzjoni
           deċisiva, fuq skala mingħajr preċedent, dwar id-defiċit u l-fatturi l-oħra li
           jikkontribwixxu għaż-żieda fid-dejn, sabiex iż-żieda fil-proporzjon tad-dejn mal-PGD
           titreġġa' lura u tkun tista' tirritorna għall-finanzjament tas-suq kemm jista' jkun malajr.

     (8)   Id-deterjorazzjoni tassew qalila tas-sitwazzjoni finanzjarja tal-Gvern wasslet lill-Istati
           Membri taż-żona tal-euro biex jiddeċiedu li jipprovdu sostenn ta' stabbiltà lill-Greċja,
           bil-għan li jħarsu l-istabbiltà finanzjarja fiż-żona tal-euro kollha, u flimkien ma'

     1
           Stqarrija għall-istampa, Eurostat, 55/2010. 22 ta' April 2010.

MT                                                        3                                               MT
 ---pagebreak---           għajnuna multilaterali pprovduta mill-Fond Monetarju Internazzjonali. Dan is-sostenn
          jingħata fil-forma ta' ġabra ta' self bilaterali, ikkoordinata mill-Kummissjoni. Dawk il-
          pajjiżi li se jagħtu s-self iddeċidew li jappoġġjaw lill-Greċja kemm-il darba biss din
          tirrispetta din id-deċiżjoni. B'mod partikolari, il-Greċja hija mistennija twettaq il-
          miżuri speċifikati f'din id-deċiżjoni skont il-kalendarju stipulat hawnhekk.

     ADOTTA DIN ID-DEĊIŻJONI:

                                             Artikolu 1

     1.    Il-Greċja għandha ttemm is-sitwazzjoni tad-defiċit eċċessiv li għandha bħalissa
           malajr kemm jista’ jkun u mhux aktar tard mill-iskadenza tal-2014.

     2.    Il-pjan ta' aġġustament biex jikkoreġi d-defiċit eċċessiv għandu jimmira għal defiċit
           tal-ammistrazzjoni pubblika li ma jkunx aktar minn EUR 18508 mn (8,0 % tal-PGD)
           fl-2010, EUR 17065 mn (7,6 % tal-PGD) fl-2011, EUR 14916 mn (6,5 % tal-PGD fl-
           2012, EUR 11399 mn (4,9 % tal-PGD) fl-2013, EUR 6385 mn (2,6 % tal-PGD) fl-
           2014. Għal dan il-għan, matul il-perjodu 2009-2014, għandu jinkiseb titjib fil-bilanċ
           strutturali ta' minn tal-inqas 10 % tal-PGD.

     3.    Il-pjan ta' aġġustament imsemmi fil-paragrafu 2 jeħtieġ li l-bidla annwali fid-dejn
           gross ikkonsolidat tal-amministrazzoni pubblika ma tkunx aktar minn
           EUR 34,058 mn fl-2010, EUR 17,365 mn fl-2011, EUR 15,016 mn fl-2012,
           EUR 11,599 mn fl-2013, EUR 7,885 mn fl-2014. Abbażi tal-previżjonijiet attwali
           dwar il-PGD, il-pjan korrespondenti għall-proporzjon ta' dejn mal-PGD ikun ta'
           133,2 % fl-2010, 145,2 % fl-2011, 148,8 % fl-2012, 149,6 % fl-2013 u 148,4 % fl-
           2014.

                                             Artikolu 2

     1.    Il-Greċja għandha tadotta l-miżuri li ġejjin qabel l-aħħar ta' Ġunju 2010:

           (a)   Liġi li tintroduċi skala ta' taxxa progressiva għas-sorsi kollha ta’ introjtu u
                 trattament unifikat b'mod orizzontali ta’ introjtu ġġenerat minn xogħol u minn
                 assi kapitali;

           (b)   Liġi li tneħħi l-eżenzjonijiet u d-dispożizzjonijiet ta’ tassazzjoni awtonoma
                 kollha fis-sistema tat-taxxa, inkluż l-introjtu minn benefiċċji speċjali mħallsa
                 lill-ħaddiema taċ-ċivil;

           (c)   Il-kanċellazzjoni tal-approprjazzjonijiet baġitarji fir-riżerva ta’ kontinġenza,
                 bil-għan li jitfaddlu EUR 700 miljun;

           (d)   Abolizzjoni tal-biċċa l-kbira tal-approprjazzjoni baġitarja għall-benefiċċju ta'
                 solidarjetà (ħlief parti għal benefiċċju li jingħata kontra l-faqar) bil-għan li
                 jitfaddlu EUR 400 miljun;

           (e)   Tnaqqis fl-ogħla pensjonijiet bil-għan li jitfaddlu EUR 500 miljun f'sena sħiħa
                 (EUR 350 miljun għall-2010);

MT                                                4                                                   MT
 ---pagebreak---            (f)   It-tnaqqis tal-bonus tal-Għid, tas-sajf u tal-Milied u benefiċċji li jingħataw lill-
                 ħaddiema taċ-ċivil bil-għan li jitfaddlu EUR 1500 mn f'sena sħiħa
                 (EUR 1100 mn fl-2010);

           (g)   L-abolizzjoni tal-bonus tal-Għid, tas-sajf u tal-Milied li jingħataw lill-
                 pensjonanti, għalkemm dawk li jirċievu pensjonijiet baxxi għandhom jiġu
                 mħarsa, bil-għan li jitfaddlu EUR 1900 mn f'sena sħiħa (EUR 1500 mn fl-
                 2010);

           (h)   Żieda fir-rata tal-VAT, li twassal biex jinġabru minn tal-inqas EUR 1,8 bn
                 f'sena sħiħa (EUR 800 mn fl-2010);

           (i)   Żieda fid-dazji għall-fjuwil, it-tabakk u l-alkoħol, li twassal biex jinġabru minn
                 tal-inqas EUR 1050 mn f'sena sħiħa (EUR 450 mn fl-2010);

           (j)   Leġiżlazzjoni li timplimenta d-direttiva dwar is-servizzi2;

           (k)   Liġi li tirriforma u tissimplifika l-amministrazzoni pubblika fil-livell lokali bil-
                 għan li jitnaqqsu l-ispejjeż operattivi;

           (l)   It-twaqqif ta' task force li jkollha l-għan li ttejjeb ir-rata tal-assorbiment tal-
                 fondi strutturali u ta' koeżjoni;

           (m) Liġi biex tissimplifika l-fażi tal-bidu ta' negozji ġodda;

           (n)   Tnaqqis fl-investiment pubbliku b'EUR 500 mn meta mqabbel mal-pjanijiet;

           (o)   It-trasferiment tal-approprjazzjonijiet baġitarji għall-kofinanzjament ta' fondi
                 strutturali u ta' koeżjoni f'kont ċentrali speċjali li ma jista jintuża għall-ebda
                 skop ieħor.

     2.    Il-Greċja għandha tadotta l-miżuri li ġejjin sal-aħħar ta' Settembru 2010:

           (a)   Inklużjoni fl-abbozz tal-baġit għall-2011 ta' miżuri ta' konsolidazzjoni fiskali li
                 jammontaw għal minn tal-inqas 3,2 fil-mija tal-PGD (4,3 % tal-PGD jekk
                 ikunu kkunsidrati t-trasferimenti kollha li saru mill-miżuri implimentati fl-2010
                 u li tħallew għas-sena ta’ wara). Il-baġit għandu jinkludi b'mod partikolari l-
                 miżuri li ġejjin (jew f'ċirkustanzi eċċezzjonali, miżuri li jwasslu għal tfaddil
                 komparabbli): tnaqqis fil-konsum intermedjat tal-amminisrazzjoni pubblika
                 b'minn tal-inqas EUR 300 mn meta mqabbel mal-livell fl-2010 (barra minn
                 tfaddil li jirriżulta mir-riforma tal-amministrazzjoni pubblika u tal-Gvern lokali
                 msemmija f'dan il-paragrafu), iffriżar fl-indiċjar tal-pensjonijiet (bl-għan li
                 jitfaddlu EUR 100 mn), tariffa temporanja ta' kriżi fuq negozji li għandhom
                 ħafna profitt (li twassal biex jinġabru minn tal-inqas EUR 600 mn fi dħul
                 addizzjonali fis-sena fl-2011, fl-2012 u fl-2013), tassazzjoni preżuntiva tal-
                 professjonisti (li twassal biex jinġabru minn tal-inqas EUR 400 mn fl-2011 u
                 dħul li jiżdied fl-2012 u fl-2013), tkabbir tal-bażi tal-VAT billi jiġu inklużi
                 ċerti servizzi li bħalissa huma eżentati u billi 30 % tal-oġġetti u servizzji ma

     2
          Id-Direttiva 2006/123/KE tal-Parlament Ewropew u tal-Kunsill tat-12 ta’ Diċembru 2006 dwar is-
          servizzi fis-suq intern, Il-Ġurnal Uffiċjali L 376, 27.12.2006

MT                                                  5                                                      MT
 ---pagebreak---            jibqgħux jibbenefikaw minn rata mnaqqsa u minflok tapplika għalihom rata
           ewlenija (li jwassal biex jinġabru EUR 1 bn), taxxa tal-ambjent li tiddaħħal
           gradwalment fuq l-emissjonijiet CO² (li twassal biex jinġabru minn tal-inqas
           EUR 300 mn fl-2011), l-implimentazzoni mill-Gvern tal-leġiżlazzjoni li
           tirriforma l-amministrazzjoni pubblika u organizzazzjoni mill-ġdid tal-gvern
           lokali (bil-għan li jitnaqqsu l-ispejjeż b'minn tal-inqas EUR 500 mn fl-2011, u
           500 miljun addizzjonali f'kull sena fl-2012 u fl-2013), tnaqqis fl-investimenti
           ffinanzjati lokalment (b'minn tal-inqas EUR 1 bn) billi tingħata prijorita' lill-
           proġetti tal-investiment iffinanzjati mill-fondi strutturali tal-UE, inċentivi biex
           jiġi rregolarizzat il-ksur tal-liġi fir-rigward tal-użu tal-art (li jwasslu biex
           jinġabru minn tal-inqas EUR 1500 mn mill-2011 sal-2013, u minn tal-inqas
           EUR 500 mn minnhom jinġabru fl-2011), ġbir ta' dħul mil-liċenzjar tal-logħob
           (b'minn tal-inqas EUR 500 mn mill-bejgħ ta' liċenzji u EUR 200 mn fi drittijiet
           finanzjarji), espansjoni tal-bażi tat-taxxa fuq il-proprjetà immobbli billi jiġu
           aġġornati l-valuri tal-assi (li twassal biex jinġabru minn tal-inqas EUR 500 mn
           dħul addizzjonali), tassazzjoni ogħla fuq pagi f'oġġetti, inkluża wkoll it-taxxa
           fuq il-pagamenti tal-kiri ta' karozza (b'minn tal-inqas EUR 150 mn);
           tassazzjoni ogħla fuq oġġetti ta' lussu (b'minn tal-inqas EUR 100 mn), taxxa
           speċjali li tapplika għal stabbilimenti mhux awtorizzati (li twassal biex jinġabru
           minn tal-inqas EUR 800 mn fis-sena), sostitut ta' 20 % biss ta' impjegati li
           jirtiraw fis-settur pubbliku (gvern ċentrali, muniċipalitajiet, kumpaniji pubbliċi,
           gvernijiet lokali, aġenziji tal-istat u istituzzjonijiet pubbliċi oħra);

     (b)   Liġi li tirriforma s-sistema tal-pensjonijiet bl-għan li tassigura s-sostenibbiltà
           tagħha fuq il-medda medja u l-medda fit-tul taż-żmien. Il-liġi għandha
           tintroduċi b'mod partikolari età ta' rtirar statutorja unifikata ta' 65 sena (li
           tapplika wkoll għan-nisa), amalgamar tal-fondi eżistenti tal-pensjonijiet fi tliet
           fondi u sistema ġdida unifikata ta' pensjonijiet għall-impjegati attwali u dawk li
           se jkun hemm fil-futur (li għandha tapplika mill-1 ta' Jannar 2013), tnaqqis tal-
           ogħla limitu fuq il-pensjonijiet, żieda gradwali fil-perjodu minimu li fih
           għandha titħallas il-kontribuzzjoni għal benefiċċju sħiħ mal-irtirar minn 37
           għal 40 sena (sal-2015), età minima ta' rtirar ta' 60 sena mill-1 ta' Jannar 2011
           (din tapplika wkoll għall-ħaddiema li jagħmlu xogħlijiet ta' strapazz u diffiċli u
           dawk li ħallsu kontribuzzjonijiet għal 40 sena), abolizzjoni tar-regoli speċjali
           għall-persuni li kienu assigurati qabel l-1993 (filwaqt li jżommu d-drittijiet li
           jkunu akkwistaw), tnaqqis sostanzjali fil-lista ta' xogħlijiet ikkunsidrati ta'
           strapazz u diffiċli, tnaqqis fil-benefiċċji soċjali (b'6 % fis-sena) għall-persuni li
           jirtiraw bejn l-età ta' 60 u 65 sena u li jkunu ħallsu l-kontribuzzjonijiet għal
           inqas minn 40 sena, it-twaqqif ta' mekkaniżmu ta' aġġustament awtomatiku li
           jorbot l-età tal-irtirar maż-żieda fl-istennija tal-għajxien (mill-2020 'il
           quddiem), il-ħolqien ta' introjtu minimu garantit li jkun ittestjat skont il-mezzi
           għall-anzjani li jkunu akbar mill-età statutorja meħtieġa, l-introduzzjoni ta’
           kundizzjonijiet iktar stretti u rianaliżi regolari tal-eliġibbiltà għall-pensjonijiet
           tad-diżabilità, emenda fil-formula ta' min jikkwalifika għall-pensjoni fl-iskema
           bbażata fuq il-kontribuzzjonijiet biex tissaħħaħ ir-rabta bejn il-
           kontribuzzjonijiet imħallsa u l-benefiċċji riċevuti (b'rata ta' akkumulazzjoni ta'
           imgħax limitata għal rata annwali medja ta' 1,2 %) u estensjoni mill-kalkolu
           tal-qliegħ pensjonabbli għall-qligħ matul il-ħajja kollha (filwaqt jinżammu d-
           drittijiet li jkunu ġew akkwistati). L-implimentazzjoni ta' din il-liġi għandha
           tnaqqas iż-żieda mbassra fil-proporzjon tan-nefqa tal-pensjoni mal-PGD għal
           taħt il-medja fiż-żona tal-euro fid-deċennji li ġejjin u għandha tillimita ż-żieda

MT                                          6                                                      MT
 ---pagebreak---                 tal-infiq tas-settur pubbliku fuq il-pensjonijiet matul il-perjodu 2010-2060 għal
                inqas minn 2,5 % tal-PGD;

          (c)   Rinfurzar tar-rwol u tar-riżorsi tal-uffiċċju ġenerali tal-kontabilità u t-twaqqif
                ta' salvagwardji kontra interferenzi politiċi possibbli fit-tbassir tad-dejta u l-
                kontabilità;

          (d)   Abbozz ta' riforma tal-leġislazzjoni dwar is-salarji fis-settur pubbliku, inkluż
                b'mod partikolari t-twaqqif ta' Awtorità Waħda ta' Ħlas biex jitħallsu l-pagi, l-
                introduzzjoni ta' prinċipji unifikati u skeda biex tiġi stabbilita xibka tal-pagi
                tas-settur pubbliku li tkun unifikata u aktar effiċjenti u tkun tista' tapplika għas-
                settur Statali, l-awtoritajiet lokali u aġenziji oħra;

          (e)   Leġislazzjoni li ttejjeb l-effiċjenza tal-amministrazzjoni responsabbli mit-taxxa
                u l-kontrolli;

          (f)   It-tnedija ta' reviżjoni indipendenti tal-amministrazzjoni pubblika u ta'
                programmi soċjali eżistenti;

          (g)   Il-pubblikazzjoni ta' statistika mensili (fuq bażi ta' kontanti) dwar id-dħul, in-
                nefqa, l-iffinanzjar u l-arrettrati tal-infiq għall-amministrazzjoni pubblika
                disponibbli u s-sub-entitatjiet tagħha;

          (h)   Pjan ta' azzjoni biex itejjeb il-ġbir u l-ipproċessar ta' dejta tal-amministrazzjoni
                pubblika, billi b'mod partikolari jittejbu l-mekkaniżmi ta' kontroll tal-
                awtoritajiet responsabbli mill-istatistika u l-uffiċċju Ġenerali tal-kontabilità u
                tiġi assigurata r-responsabbiltà personali effettiva f'każijiet ta' rappurtaġġ ħażin,
                sabiex jiġi assigurat il-forniment immedjat ta' dejta tal-amministrazzjoni
                pubblika ta' kwalità għolja mitluba skont ir-Regolamenti (KE) 2223/963,

     3
         Ir-Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea tal-
         kontijiet nazzjonali u reġjonali fil-Komunità ĠU L 310 , 30/11/1996

MT                                                7                                                      MT
 ---pagebreak---                   264/20004, 1221/20025, 501/20046, 1222/20047, 1161/20058, 223/20099 u
                  479/200910;

           (i)    Pubblikazzjoni regolari tal-informazzjoni dwar is-sitwazzjoni finanzjarja
                  f'intrapriżi pubbliċi u entitajiet pubbliċi oħra li mhumiex klassifikati fl-
                  amministrazzjoni pubblika (inklużi dikjarazzjonijiet dettaljati dwar id-dħul, il-
                  karti tal-bilanċ u dejta dwar l-impjiegi u n-nefqa pubblika);

     3.    Il-Greċja għandha tadotta l-miżuri li ġejjin sal-aħħar ta' Diċembru 2010:

           (a)    Adozzjoni finali tal-miżuri msemmija fil-paragrafi 2 (a) u (d);

           (b)    Abbozz ta' leġiżlazzjoni li ssaħħaħ il-qafas fiskali. Dan għandu jinkludi b'mod
                  partikolari t-twaqqif ta' qafas fiskali fuq il-medda medja ta' żmien, il-ħolqien ta'
                  riżerva ta' kontinġenza obbligatorja fil-baġit li tikkorrispondi għal 10 fil-mija
                  tal-approprjazzjonijiet totali, it-twaqqif ta' mekkaniżmi ta' monitoraġġ aktar
                  b'saħħithom fuq in-nefqa u t-twaqqif ta' aġenzija fiskali indipendenti li
                  tipprovdi pariri u skrutinju espert dwar kwistjonijiet fiskali;

           (c)    Liġi biex tirriforma s-sistema ta' negozjar dwar il-pagi fis-settur privat, li
                  għandha tipprovdi għal tnaqqis fir-rati ta' ħlas għas-sahra, flessibiltà aħjar fil-
                  ġestjoni tal-ħin tax-xogħol u tippermetti li patti territorjali lokali jkunu jistgħu
                  jistabbilixxu żidiet fil-pagi li jkunu inqas mill-ftehimijiet settorali;

           (d)    Liġi dwar il-pagi minimi biex tintroduċi sub-minima għal gruppi li qegħdin
                  f'riskju bħaż-żgħażagħ u dawk li ilhom qiegħda għal ħafna żmien, u
                  tistabbilixxi miżuri li jiggarantixxu li l-pagi minimi attwali jibqgħu fissi
                  f'termini nominali għal tliet snin;

           (e)    Riforma tal-leġiżlazzjoni dwar il-ħarsien tal-impjiegi biex il-perjodu ta' żmien
                  ta' prova għal xogħolijiet ġodda jiġi estiż għal sena, jitnaqqas il-livell ġenerali
                  ta' ħlasijiet li jingħataw lill-impjegati li jispiċċalhom il-kuntratt u jiġi assigurat

     4
          Ir-Regolament tal-Kummissjoni (KE) Nru 264/2000 tat-3 ta' Frar 2000 dwar l-implimentazzjoni tar-
          Regolament tal-Kunsill (KE) Nru 2223/96 rigward statistiċi ta' finanzi pubbliċi fuq żmien qasir ĠU
          L 29/4, 4/2/2000
     5
          Ir-Regolament (KE) Nru 1221/2002 tal-Parlament Ewropew u tal-Kunsill tal-10 ta' Ġunju 2002 dwar
          kontijiet mhux finanzjarji ta' kull tliet xhur tal-amministrazzjoni pubblika ĠU L 179/1 , 9/7/2002
     6
          Ir-Regolament (KE) Nru 501/2004 tal-Parlament Ewropew u tal-Kunsill tal-10 ta' Marzu 2004 dwar
          kontijiet finanzjarji ta' kull kwart tas-sena għal gvern ġenerali ĠU L 81/1 , 19/03/2004
     7
          Ir-Regolament tal-Kunsill (KE) Nru 1222/2004 tat-28 ta' Ġunju 2004 dwar il-kompilazzjoni u t-
          trasmissjoni ta’ data dwar id-dejn trimestrali tal-gvern ĠU L 233/1 , 2/7/2004
     8
          Ir-Regolament (KE) Nru 1161/2005 tal-Parlament Ewropew u tal-Kunsill tas-6 ta' Lulju 2005 dwar il-
          kumpilazzjoni ta' kontijiet trimestrali mhux finanzjarji skond is-settur istituzzjonali ĠU L 191/22 ,
          22/07/2005
     9
          Ir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-
          Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u
          tal-Kunsill dwar it-trażmissjoni ta' data suġġetta għall-kunfidenzjalità statistika lill-Uffiċċju tal-
          Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-
          Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet
          Ewropej ĠU L 87/164, 31/3/2009
     10
          Ir-Regolament tal-Kunsill (KE) Nru 479/2009 tal-25 ta' Mejju 2009 dwar l-applikazzjoni tal-Protokoll
          dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea ĠU
          L 145/1, 10/6/2009

MT                                                      8                                                           MT
 ---pagebreak---                    li l-istess kundizzjonijiet ta' ħlasijiet li jingħataw lill-impjegati li jispiċċalhom
                   il-kuntratt japplikaw kemm għall-ħaddiema manwali kif ukoll għall-ħaddiema
                   klerikali, jiżdied il-limitu minimu għall-attivazzjoni ta' regoli dwar is-sensji
                   kollettivi speċjalment għal kumpaniji kbar, u jiġi ffaċilitat aktar l-użu ta'
                   kuntratti temporanji;

             (f)   Żieda sinifikanti fir-rata ta' assorbiment tal-fondi strutturali u dak ta' koeżjoni;

             (g)   L-introduzzjoni ta' sistema ġdida għall-ġestjoni tad-drogi li tiffavorixxi l-użu ta'
                   mediċini ġeneriċi;

             (h)   It-twaqqif ta' sistema ta' akkwist pubbliku unifikata b'awtorità ċentrali
                   responsabbli mill-akkwist, li tassigura proċeduri ta' sejħiet għal offerti li jkunu
                   partikolarment sodi, kontrolli ex ante u ex post;

             (i)   Leġiżlazzjoni li tissimplifika u taċċelera l-proċess tal-ħruġ ta’liċenzji lil
                   intrapriżi, attivitajiet industrijali u professjonijiet;

             (j)   Modifika tal-qafas istituzzjonali tal-awtorità dwar il-kompetizzjoni Ellenika
                   (HCC) bl-għan li tiżdied l-indipendenza tagħha, jiġu stabbiliti skadenzi
                   raġonevoli għall-investigazzjoni u l-ħruġ ta' deċiżjonijiet u tingħata l-poter li
                   tirrifjuta l-ilmenti;

             (k) Ġestjoni aħjar tal-assi pubbliċi, bil-għan li jinġabru minn tal-inqas EUR 1 bn fis-
                  sena matul il-perjodu 2011-2013 ;

             (l) Miżuri li għandhom l-għan li jneħħu r-restrizzjonijiet eżistenti għal-libertà tal-
                  proviżjoni tas-servizzi.

     4.      Il-Greċja għandha tadotta l-miżuri li ġejjin sal-aħħar ta' Marzu 2011:

     Adozzjoni finali tal-miżuri msemmija fil-paragrafu 3 (b);

     5.      Il-Greċja għandha tadotta l-miżuri li ġejjin sal-aħħar ta' Ġunju 2011:

             (a)   Xibka tal-paga tas-settur pubbliku li tkun unifikata u aktar effiċjenti li għandha
                   tapplika għas-settur Statali, l-awtoritajiet lokali u l-aġenziji l-oħra,
                   b'rimunerazzjonijiet li jirriflettu l-produttività u x-xogħlijiet;

             (b)   Miżuri li jimplimentaw is-sejbiet tar-reviżjoni operattiva esterna u indipendenti
                   tal-amministrazzjonijiet pubbliċi;

             (c)   Rinfurzar tal-ispettorat tax-xogħol, li għandu jkollu biżżejjed impjegati
                   kkwalifikati u jkollu miri kwantitattivi dwar in-numru ta' kontrolli li għandhom
                   jitwettqu.

MT                                                   9                                                     MT
 ---pagebreak---      6.      Il-Greċja għandha tadotta l-miżuri li ġejjin sal-aħħar ta' Settembru 2011:

             (a)   L-inklużjoni tal-abbozz ta' baġit għall-2012 ta' miżuri ta' konsolidazzjoni fiskali
                   li jammontaw għal minn tal-inqas 2,2 fil-mija tal-PGD. Il-baġit għandu jinkludi
                   b'mod partikolari l-miżuri li ġejjin (jew f'ċirkustanzi eċċezzjonali, miżuri li
                   jwasslu għal tfaddil komparabbli): aktar tkabbir tal-bażi tal-VAT billi l-oġġetti
                   u s-servizzi ma jibqgħux igawdu minn rata imnaqqsa u minflok tibda tapplika
                   għalihom rata normali (bil-għan li jinġabru minn tal-inqas EUR 300 mn),
                   minbarra r-regola ta' rekrutaġġ wieħed għal kull 5 persuni li jirtiraw fis-settur
                   pubbliku għandu jitnaqqas ukoll l-impjieg pubbliku (bil-għan li jitfaddlu minn
                   tal-inqas EUR 600 mn), jiġu stabbiliti dazji tas-sisa għal xorb mhux alkoħoliku
                   (għal ammont totali ta' minn tal-inqas EUR 300 mn), żieda tat-taxxa fuq beni
                   immobbli permezz ta' aġġornament tal-valuri tal-assi (għall-ħolqien ta' minn
                   tal-inqas EUR 200 mn dħul żejjed), organizzazzjoni mill-ġdid ta' gvernijiet
                   sub-ċentrali li jimmiraw li (jiġġeneraw minn tal-inqas EUR 500 mn fi tfaddil),
                   tnaqqis fil-konsum intermedju tal-amministrazzjoni pubblika (b'minn tal-inqas
                   EUR 300 mn meta mqabbel mal-livell fl-2011), iffriżar nominali tal-
                   pensjonijiet; aktar effiċjenza fit-tassazzjoni preżuntiva tal-professjonisti (bil-
                   għan li jinġabru minn tal-inqas EUR 100 mn), tnaqqis fit-trasferiment lill-
                   intrapriżi pubbliċi (b'minn tal-inqas EUR 800 mn) wara r-ristrutturar tagħhom,
                   il-benefiċċji tal-qgħad isiru ttestjati skont il-mezzi (bil-għan li jitfaddlu
                   EUR 500 mn), jinġabar aktar dħul mil-liċensjar tal-logħob (minn tal-inqas
                   EUR 225 mn fil-bejgħ tal-liċenzji u EUR 400 fi drittijiet finanzjarji);

             (b)   Mitigazzjoni tal-ostakoli tat-taxxa għal merġers u akkwisti;

             (c)   Simplifikazzjoni      tal-proċess        doganali   għall-esportazzjonijiet    u       l-
                   importazzjonijiet;

             (d)   Żieda sinifikanti fir-rati ta' assorbiment tal-fondi strutturali u dak ta' koeżjoni;

             (e)   Implimentazzoni sħiħa tal-aġenda għal regolamentazzjoni aħjar bil-għan li
                   jitnaqqas il-piż amministrattiv b'20 % (meta mqabbel mal-2008).

     7.      Il-Greċja għandha tadotta l-miżuri li ġejjin sal-aħħar ta' Diċembru 2011:

             (a)   Adozzjoni finali tal-miżuri msemmija fil-paragrafu 6 (a);

             (b)   Rinfurzar tal-kapaċità ta' ġestjoni tal-awtoritajiet kollha li jiġġestixxu u
                   entitajiet intermedji ta' programmi operattivi skont il-qafas tal-qafas ta'
                   referenza tal-istrateġija nazzjonali 2007-2013 u ċ-ċertifikazzjoni tagħhom ISO
                   9001:2008 (ġestjoni ta' kwalità).

                                                Artikolu 3

     Il-Greċja għandha tikkoopera b'mod sħiħ mal-Kummissjoni u tipprovdi mingħajr dewmien,
     kull meta tkun mitluba biex tagħmel hekk, kwalunkwe dejta jew dokument meħtieġ biex jiġi
     mmonitorjat jekk tkunx qiegħda tirrispetta din id-deċiżjoni.

MT                                                     10                                                      MT
 ---pagebreak---                                                  Artikolu 4

     1.       Il-Greċja għandha tipprovdi lill-Kunsill u lill-Kummissoni rapport li juri l-miżuri tal-
              politika meħuda biex tkun konformi ma' din id-Deċiżjoni kull tliet xhur.

     2.       Ir-rapporti msemmija fil-paragrafu 1 għandhom jinkludu informazzoni dettaljata
              dwar:

              (a)   miżuri konkreti implimentati sad-data tar-rapport sabiex ikunu konformi ma'
                    din id-Deċiżjoni, inkluż l-impatt baġitarju kwantifikat tagħhom;

              (b)   miżuri konkreti ppjanati li jiġu implimentati wara d-data tar-rapport sabiex
                    ikunu konformi ma' din id-Deċiżjoni, il-kalendarju tal-implimentazzjoni
                    tagħhom u l-istima tal-impatt baġitarju tagħhom;

              (c)   l-eżekuzzjoni tal-baġit mensili tal-Istat;

              (d)   l-implimentazzjoni baġitarja infraannwali mis-sigurtà soċjali, il-gvern lokali u
                    l-fondi baġitari żejda;

              (e)   ħruġ u rimborsar tad-dejn tal-gvern;

              (f)   żviluppi permanenti u temporanji fl-impjiegi tas-settur pubbliku;

              (g)   in-nefqa tal-gvern sakemm isir il-ħlas (arretrati akkumulati);

              (h)   is-sitwazzjoni finanzjarja f'intrapiżi pubbliċi u entitajiet pubbliċi oħra.

     3.       Il-Kummissjoni u l-Kunsill għandhom janalizzaw ir-rapporti bil-għan li jevalwaw il-
              konformità tal-Greċja ma' din id-Deċiżjoni. Fil-kuntest ta' dawn il-valutazzonijiet, il-
              Kummissjoni tista' tindika l-miżuri meħtieġa biex jiġi rrispettat il-pjan ta'
              aġġustament stipulat b'din id-Deċiżjoni għall-korrezzjoni tad-defiċit eċċessiv.

                                                 Artikolu 5

     Din id-Deċiżjoni għandha jkollha effett fl-istess ġurnata tan-notifika tagħha.

                                                 Artikolu 6

     Din id-Deċiżjoni hija indirizzata lir-Repubblika Ellenika.

     Magħmul fi Brussell,

                                                   Għall-Kunsill
                                                   Il-President

MT                                                   11                                                  MT